****

**REPUBLIKA HRVATSKA**

ZADARSKA ŽUPANIJA

**Opis: privlaka grb**OPĆINA PRIVLAKA

Ivana Pavla II, 46.

23233 PRIVLAKA

KLASA: 022-06/17-01/08

URBROJ: 2198/28-02-17-1

Privlaka, 14. studenog 2017. godine

Temeljem odredbe članka 23. stavka 1. i 3. Zakona o sustavu civilne zaštite („Narodne novine“ br. 82/15), članka 5. i članka 6. Uredbe o sastavu i strukturi postrojbi civilne zaštite („Narodne novine“ br. 27/17), Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“ br. 37/16 i 47/16-ispravak), te članka 44. Statuta Općine Privlaka (“Službeni glasnik Zadarske županije“ broj 14/09, 14/11, 10/13.), općinski načelnik Općine Privlaka donosi:

**ODLUKU**

**O osnivanju i imenovanju**

**Stožera civilne zaštite**

**Članak 1.**

Ovom se odlukom osniva Stožer civilne zaštite Općine Privlaka te imenuje načelnik, zamjenik načelnika i članovi Stožera.

Stožer civilne zaštite je stručno, operativno i koordinativno tijelo koje usklađuje djelovanje operativnih snaga civilne zaštite u pripremnoj fazi prije nastanka posljedica izvanrednog događaja i tijekom provođenja mjera i aktivnosti civilne zaštite u velikim nesrećama i katastrofama.

**Članak 2.**

U Stožer civilne zaštite imenuju se:

a) Za načelnika Stožera:

1. Gašpar Begonja dipl.ing-načelnik Općine Privlaka

b) Za zamjenika načelnika Stožera:

2.Nina Stojčević mag.iur-zamjenica načelnika Općine Privlaka

c) Za članove Stožera:

3.Marjan Begonja dipl.ing.-direktor komunalnog poduzeća „Artić“,

4.Walter Jurac-zapovjednik DVD Privlaka,

5.Josipa Užarević-medicinska sestra ordinacije opće medicine,

6.Boro Kalac-predstavnik Crvenog Križa,

7.Vinko Prizmić-predstavnik GSS-a,

8.Roko Knez-član MUP-a,

9.Željko Zorić-vlasnik elektroinstalacijski obrt „ALEN“,

10.Ante Šarić-vlasnik vodoinstalacijski obrt „ŠARIĆ“,

11.Ines Glavan-predstavnik veterinarske stanice,

12.Antonio Glavan Bacc.ing.prom.-referent-komunalni redar Općine Privlaka

**Članak 3.**

Stožer civilne zaštite Općine Privlaka obavlja poslove koji se odnose na prikupljanje i obradu informacija ranog upozoravanja o mogućnostima nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

**Članak 4.**

Radom Stožera civilne zaštite rukovodi načelnik Stožera, a kad se proglasi velika nesreća ili katastrofa, rukovođenje preuzima načelnik Općine Privlaka.

**Članak 5.**

Stručne, administrativne i tehničke poslove za Stožer civilne zaštite obavlja Jedinstveni upravni odjel općine, te osigurava uvjete za rad Stožera.

**Članak 6.**

Danom stupanja na snagu ove Odluke prestaje važiti Odluka o imenovanju Stožera zaštite i spašavanja Općine Privlaka (KLASA: 021-05/13-01/04, URBROJ: 2198/28-1/1-09-3) od 02.kolovoza 2013 godine.

**Članak 7.**

Ova Odluka stupa na snagu danom donošenja, a objavit će se u „Službenom glasniku Zadarske županije“.

NAČELNIK

Gašpar Begonja dipl.ing.